En middelsstor (gjerne 15-25 millimeter), blank, fargerik praktbille. Kroppen er nokså spoleformet. Hode og pronotum er blanke og mørke med grønnlig metallglans, scutellum grønnlig. Dekkvingene er trefargede: fremre to tredjedeler gulbrun, bakre del brunrød og spissen mørkt blåfiolett. Dekkvingene har tydelige punktrader og noen små tenner i spissen. Beina, og undersiden av thorax og det fremste bakkroppsleddet er blankt blågrønt metalliske, resten av bakkroppsleddene rødbrune. Hodet har noe forlengede munndeler, på undersiden er prosternum (platen rett bak hodet) kjegleformet forlenget. Oversiden er uten synlige hår.